open-index/open-wikipedia-markdown huggingface dataset:
రాధాకృష్ణ కుమార్

**కెకె రాధాకృష్ణ కుమార్** (జననం. 2 ఆగస్టు, 1984) తెలుగు సినిమా దర్శకుడు, స్క్రీన్ ప్లే రచయిత. యువి క్రియేషన్స్ నిర్మించిన జిల్ సినిమాతో దర్శకుడిగా మారాడు. అంతకుముందు, సినీ దర్శకుడు చంద్రశేఖర్ యేలేటి దర్శకత్వంలో వచ్చిన *[[అనుకోకుండా ఒక రోజు]]* (2005), *[[ఒక్కడున్నాడు]]* (2007), *[[ప్రయాణం]]* (2009), *[[సాహసం (2013 సినిమా)|సాహసం]]* (2013) మొదలైన సినిమాలకు సహాయక దర్శకుడిగా పనిచేశాడు.

## జీవిత విషయాలు
రాధాకృష్ణ కుమార్ 1984, ఆగస్టు 2న వైజాగ్ లో జన్మించాడు. వైజాగ్ లోని సెయింట్ జాన్స్ పారిష్ స్కూల్ లో తన పాఠశాల విద్యను పూర్తిచేసి, 2003లో హైదరాబాదుకు వెళ్ళాడు.

## సినిమారంగ ప్రస్థానం
చంద్రశేఖర్ యేలేటి దగ్గర సహాయ దర్శకుడిగా తన సినీ జీవితాన్ని ప్రారంభించిన రాధాకృష్ణ, *[[ప్రయాణం]]* (2009), *[[సాహసం (2013 సినిమా)|సాహసం]]* (2013) సినిమాలకు స్క్రీన్ ప్లే, డైలాగ్స్ రాశాడు. దీనికోసం 1వ సహాయ దర్శకుడిగా కూడా పనిచేశాడు. *2014లో [[జిల్]]* సినిమాతో దర్శకుడిగా అడుగుపెట్టాడు.

## సినిమాలు

## మూలాలు

వర్గం:1984 జననాలు
వర్గం:జీవిస్తున్న ప్రజలు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
అశోక్‌నగర్, హైదరాబాదు

**అశోక్‌నగర్**, తెలంగాణ రాష్ట్ర రాజధాని హైదరాబాదులో ఉన్న ప్రాంతం. ప్రభుత్వ ఉద్యోగాల కోసం చదువుకునే విద్యార్థులకు శిక్షణ ఇచ్చే కోచింగ్ సెంటర్లు ఇక్కడ ఉన్నాయి.

## సమీపంలోని ప్రాంతాలు
పి & టి కాలనీ, రాజా మనోహర్ కాలనీ, అశోక్ నగర్ ఎక్స్‌టెన్షన్, వివేక్ నగర్, హిమాయత్‌నగర్, దోమలగుడ, ముషీరాబాద్, చిక్కడపల్లి, ఆర్టీసీ ఎక్స్ రోడ్డు మొదలైన ప్రాంతాలు అశోక్ నగర్‌కు సమీపంలో ఉన్నాయి.

## వాణిజ్య ప్రాంతం
ఇక్కడ అనేక షాపింగ్ మాల్స్ ఉన్నాయి. యుపిఎస్‌సి, టిఎస్‌పిఎస్‌సి, ఎస్‌ఎస్‌సి, ఇతర ప్రభుత్వ పరీక్షలకు ప్రతి సంవత్సరం సుమారు 25000 - 30000 మంది విద్యార్థులు ఈ ప్రాంతంలో శిక్షణ పొందుతారు.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో అశోక్‌నగర్ నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి సమీపంలోని విద్యానగర్లో ఎంఎంటిఎస్ రైల్వే స్టేషను ఉంది.

## సినిమా థియేటర్లు
ఇక్కడ సుదర్శన్, దేవి, శ్రీ మయూరి థియేటర్లు ఉన్నాయి.

## మూలాలు

వర్గం:హైదరాబాదులోని ప్రాంతాలు
ఆజామాబాద్

**అజామాబాద్**, తెలంగాణ రాష్ట్ర రాజధాని హైదరాబాదులోని ఒక పురాతన పారిశ్రామిక ప్రాంతం. ఇది నిజాం కాలంలో స్థాపించబడింది. ఇది ముషీరాబాద్ శాసనసభ నియోజకవర్గం పరిధిలోకి వస్తుంది, ఆర్టీసీ ఎక్స్ రోడ్డు, ముషీరాబాద్ నివాస ప్రాంతానికి రెండు కిలోమీటర్లు, సికింద్రాబాద్ రైల్వే స్టేషను నుండి 5 కిలోమీటర్ల దూరంలో ఉంది.

## పారిశ్రామిక ప్రాంతం
ఈ ప్రాంతంలో అనేక పాత కంపెనీలు ఉన్నాయి. వి.ఎస్.టి/రెహమానియా ఫ్యాక్టరీ/మేరా, బయోలాజికల్ ల్యాబ్ ఇండస్ట్రీస్ మొదలైనవి ఇక్కడ ఉన్నాయి.

## సమీప ప్రాంతాలు
మోహన్ నగర్, హరినగర్, శ్రీ సాయిరాం ఎన్క్లేవ్, వినోభా కాలనీ, దయారా మొదలైనవి అజామాబాద్ సమీపంలో ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఆజామాబాద్‌ నుండి నగరంలోని ఇతర ప్రాంతాలకు బస్సు సౌకర్యం ఉంది. రాంనగర్ బస్ స్టేషన్, గంగపుత్ర కాలనీ బస్ స్టేషన్, గోల్కొండ ఎక్స్ రోడ్స్ బస్ స్టేషన్, సప్తగిరి థియేటర్ బస్ స్టేషన్, రాజా డీలక్స్ బస్ స్టేషన్ మొదలైనవి ఇక్కడికి సమీపంలో ఉన్నాయి.

ఇక్కడికి సమీపంలో విద్యానగర్ రైల్వే స్టేషను, జామియా ఉస్మానియా రైల్వే స్టేషను ఉన్నాయి.

## మూలాలు

వర్గం:హైదరాబాదులోని ప్రాంతాలు
ఆల్విన్ కాలనీ

**ఆల్విన్ కాలనీ**, తెలంగాణ రాష్ట్ర రాజధాని హైదరాబాదులోని ఒక పొరుగు ప్రాంతం. ఇది హైదరాబాదు నగరానికి వాయవ్యంలో ఉన్న కూకట్‌పల్లికి సమీపంలో ఉంది. ఈ కాలనీ 1వ, 2వ ఫేజ్ లుగా విభజించారు. హైదరాబాదు ఆల్విన్ కంపెనీ తన ఉద్యోగుల కోసం 1980లలో ఈ కాలనీ నిర్మించింది.

2015 హైదరాబాదు మహానగరపాలక సంస్థ (జిహెచ్ఎంసీ) సార్వత్రిక ఎన్నికల్లో ఈ ఆల్విన్ కాలనీ, కూకట్‌పల్లి జోన్ పరిధిలోని కొత్త కార్పోరేషన్ వార్డుగా ఏర్పడింది.

## చరిత్ర
ఆల్విన్ హౌసింగ్ డెవలప్‌మెంట్ సొసైటీ ఆధ్వర్యంలో ఆల్విన్ కాలనీ అభివృద్ధి చేయబడింది. ఇందులో ఎ-టైప్, బి-టైప్, సి-టైప్ వంటి రకాలతో గృహాలను నిర్మించారు. ఎ-టైప్‌లో 120 గజాల భూమి ఉండగా, బి-టైప్ & సి-టైప్ క్వార్టర్స్‌లో 96 గజాలు ఉన్నాయి. లాటరీ పద్ధతి ఆధారంగా ఇవి కేటాయించబడ్డాయి. నిర్మాణం తరువాత, సొసైటీ దశ -1లో 600 ప్లాట్లను రూపొందించి, వీటిని 1987లో లాటరీ ద్వారా సభ్యులకు కేటాయించారు. 2011లో మంజీరా నీరు, విద్యుత్, రవాణా, దేవాలయాలు, వాణిజ్య సముదాయం, కళ్యాణ మండపం వంటి అన్ని మౌలిక సదుపాయాలను కల్పించడం ద్వారా సొసైటీ ఈ ప్రాంతాన్ని అభివృద్ధి చేసింది. ఇప్పుడు ఆల్విన్ కాలనీలో 1000 కంటే ఎక్కువ సొంత గృహాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఆల్విన్ కాలనీ నుండి నగరంలోని వివిధ ప్రాంతాలకు బస్సు సౌకర్యం ఉంది.

* 10ఎ/ఎస్: సికింద్రాబాద్ జంక్షన్ రైల్వే స్టేషనుకు వెళుతుంది (ఎర్రగడ్డ మీదుగా)
* 185ఎస్: కోఠి, సిబిఎస్‌కు వెళుతుంది (ఎర్రగడ్డ మీదుగా)
* 30ఎ: సికింద్రాబాదుకు వెళుతుంది (జగద్గిరిగుట్ట, బాలానగర్ మీదుగా)
* 19కె/ఎ: మెహిదీపట్నం వెళ్తుంది (కూకట్‌పల్లి, అమీర్‌పేట, బంజారా హిల్స్ మీదుగా)
* 10కె/జె: జగద్గిరిగుట్ట నుండి సికింద్రాబాద్ జంక్షన్ రైల్వే స్టేషను వరకు (ఆల్విన్ కాలనీ, ఎర్రగడ్డ మీదుగా),

భరత్ నగర్ రైల్వే స్టేషను, బోరబండ రైల్వే స్టేషను ఇక్కడికి సమీపంలో ఉన్నాయి.

## సమీప ప్రాంతాలు
వివేకానంద నగర్ కాలనీ, వెంకట్పపయ్య నగర్, సాయినగర్, కమల ప్రసన్న నగర్, మాధవరం నగర్, తులసి నగర్, భాగ్యనగర్ కాలనీ, జగద్గిరిగుట్ట, ఎల్లమ్మ బండ, వెంకటేశ్వర నగర్, కూకట్ పల్లి మొదలైనవి ఇక్కడికి సమీపంలో ఉన్నాయి.

## మూలాలు

## ఇతర లంకెలు
* గూగుల్ పటం
* సైబరాబాద్ పోలీసులు - బీట్ ప్రాంతాలు

వర్గం:హైదరాబాదులోని ప్రాంతాలు
క్రికెట్ ప్రపంచకప్‌లో భారత జట్టు

thumb|2011 క్రికెట్ ప్రపంచ కప్‌ను భారత్ గెలిచిన తరువాత న్యూ ఢిల్లీలోని ఇండియా గేట్ వద్ద వేడుకల దృశ్య చిత్రం
క్రికెట్‌లో పురుషుల వన్‌డే ప్రపంచకప్‌లో భారత జట్టు రెండుమార్లు (1983లో ఇంగ్లండ్‌లో, 2011లో ఉపఖండంలో) విజేతగా నిలిచింది. 2003లో ఫైనల్ చేరగా, నాలుగు మార్లు (1987, 1996, 2015, 2019) సెమీఫైనల్లో పరాజయం పాలయ్యింది. మొత్తంగా, 53 జయాలను, 29 పరాజయాలను పొందింది. ఒక మ్యాచ్ టైగా ముగియగా, రెండు మ్యాచ్‌లు వర్షం కారణంగా రద్దయ్యాయి.

## చరిత్ర
1975లో మొట్టమొదటిసారి ఇంగ్లండ్‌లో 8 జట్లతో, ప్రుడెన్షియల్ కంపెనీ మద్దతుతో, మొదటి ప్రపంచకప్ జరిగింది. ఒక్కరోజు పందాలు మొదట్లో తెల్ల దుస్తులు, ఎర్ర బంతి, చెరో పక్షానికి 60 ఓవర్ల పరిమితితో జరిగాయి. ఈ పద్ధతి నాలుగు పోటీల వరకు (1975-87) కొనసాగింది. 1992లో మొదటిసారిగా అంతర్జాతీయ క్రికెట్లో ప్రవేశపెట్టిన మార్పులు ఇప్పటివరకు, కొన్ని మార్పులు చేర్పులతో, కొనసాగుతున్నాయి. అవి రంగు దుస్తులు, తెల్ల బంతి, ప్రత్యేక ఫీల్డింగ్ నియమాలు, లక్ష్యసవరణ కోసం డక్‌వర్త్ - లూయి విధానం, దండదీపాల కాంతిలో డే/నైట్ ప్రక్రియ, మొదలైనవి.

ఇదివరకు జరిగిన 12 స్పర్ధలలో ఆస్ట్రేలియా అత్యధికంగా 5 సార్లు గెలవగా, భారత్, వెస్టిండీస్ 2 సార్లు, శ్రీలంక, పాకిస్తాన్, ఇంగ్లండ్ 1 సారి గెలిచాయి. 1996లో మొదటిసారిగా, గత మూడు స్పర్ధలలో (2011-19) ఆతిథ్యదేశం కప్పును చేజిక్కిచ్చుకుంది.

## వివిధ ప్రపంచకప్ లలో భారత జట్టు ప్రదర్శన - జాబితా

## మూలాలు


## ఇది కూడా చూడండి
* క్రికెట్
* భారత క్రికెట్ జట్టు
* శ్రీలంక క్రికెట్ జట్టు

వర్గం:క్రికెట్ ప్రపంచ కప్
వర్గం:భారతదేశంలో క్రికెట్
నాచారం, హైదరాబాదు

**నాచారం, ** తెలంగాణ రాష్ట్ర రాజధాని హైదరాబాదులోని ఒక ప్రాంతం.ఇది మేడ్చల్ మల్కాజిగిరి జిల్లా, ఉప్పల్ మండల పరిధిలోకి వస్తుంది. ఇది హైదరాబాదు మహానగరపాలక సంస్థ పరిధిలోని వార్డు నెంబరు 6లో ఉంది.

## నాచారం లోని ప్రాంతాలు
నాచారం ప్రాంతంలో బాపూజీ నగర్, హెచ్‌ఎమ్‌టి నగర్, బాబానగర్, అన్నపూర్ణ కాలనీ, స్నేహపురి కాలనీ, రాఘవేంద్ర నగర్, కార్తికేయ నగర్, దుర్గా నగర్, న్యూ రాఘవేంద్ర నగర్, పారిశ్రామిక అభివృద్ధి ప్రాంతం, శ్రీ సాయి నగర్, హేమానగర్ మొదలైనవి ఉన్నాయి.

## ఆర్థిక వ్యవస్థ
నాచారంలో షూ కర్మాగారాలు ఎక్కువగా ఉండడంతోపాటు నాచారం మెయిన్ రోడ్ వెంబడి అనేక షూ దుకాణాలు ఉన్నాయి. ఇక్కడి ఇండస్ట్రియల్ డెవలప్‌మెంట్ ఏరియాలో ఫాబ్రికేషన్, దుస్తుల ఎగుమతులు, టైర్లు, రబ్బరు పదార్థాలు, ఫర్నిచర్‌లకు సంబంధించిన పరిశ్రమలు ఉన్నాయి.

## ప్రార్థన స్థలాలు
ఈ ప్రాంతంలో శ్రీ వెంకటేశ్వర స్వామి దేవాలయం, శ్రీ ఆంజనేయ స్వామి దేవాలయం, సాయిబాబా దేవాలయం, మహాంకాళీ దేవాలయం ఉన్నాయి. హెచ్‌ఎంటి నగర్‌లో మసీదు-ఎ-బిలాల్ అనే మసీదు ఉంది. ఇక్కడికి చాలామంది ముస్లింలు తరచుగా వస్తుంటారు. ఈ ప్రాంతంలో ఇటీవల అనేక చర్చిలు కూడా వచ్చాయి.

## రవాణా
### రైలుమార్గం
ఇక్కడికి సమీపంలో మౌలాలీ రైల్వే స్టేషను, చర్లపల్లిస్టేషను, మల్కాజ్‌గిరి రైల్వే స్టేషను ఉన్నాయి. సికింద్రాబాద్ జంక్షన్ రైల్వే స్టేషను ఇక్కడి నుండి 8.5 కి.మీ.ల దూరంలో ఉంది. సీతాఫల్‌మండి రైల్వే స్టేషనులో హైదరాబాదు ఎం.ఎం.టి.ఎస్ స్టేషను ఉంది.

### రోడ్డుమార్గం
తెలంగాణ రాష్ట్ర రోడ్డు రవాణా సంస్థ ఆధ్వర్యంలో నాచారం నుండి నగరంలోని ఇతర ప్రాంతాలకు (3హెచ్ఎస్, 3ఎన్, 3కెఎన్, 6హెచ్, 250, 49ఎం/250, 250సి, 250ఎస్, 17హెచ్ఎన్) బస్సు సౌకర్యం ఉంది. ఈ ప్రాంతంలో నాచారం బస్ స్టేషను, నాచరం ఇండస్ట్రియల్ ఏరియా బస్ స్టేషను, హెచ్ఎంటి నగర్ బస్ స్టేషనులు ఉన్నాయి.

### మెట్రోమార్గం
ఇక్కడికి రెండు కిలోమీటర్ల దూరంలో ఉన్న హబ్సిగూడలో హైదరాబాద్ మెట్రో రైలు 3వ కారిడార్ లోని హబ్సిగూడ మెట్రో స్టేషను ఉంది.

## స్టేట్ ఫుడ్ లాబోరేటరీ
ఈ ప్రాంతంలో స్టేట్ ఫుడ్ లాబోరేటరీ ఉంది. ఈ లాబోరేటరీలో బెవరేజేస్, మిల్క్, చిరు ధాన్యాల ఉత్పత్తులు, నూనెలు, మసాల దినుసులు, స్వీట్స్, రెడీ మేడ్ ఫుడ్, ఇతర విభాగాల ల్యాబ్‌లు ఉన్నాయి. కల్తీ జరిగే తీరును పర్యవేక్షించి, పరీక్షల ద్వారా కల్తీ ఫుడ్ ను కనుగొంటారు. ఇక్కడ 2022, ఫిబ్రవరి 11న రూ. 2.4 కోట్ల విలువ చేసే 4 మొబైల్ ఫుడ్ టెస్టింగ్ బస్సులు, రూ. 10 కోట్లతో అత్యాధునిక పరికరాలతో అప్ గ్రేడ్ చేసిన ఫుడ్ టెస్టింగ్ ల్యాబ్‌ను రాష్ట్ర వైద్యారోగ్య శాఖ మంత్రి టి.హ‌రీశ్‌రావు ప్రారంభించాడు. ఈ కార్యక్ర‌మంలో ఉప్పల్ ఎమ్మెల్యే బేతి సుభాష్ రెడ్డి, హెల్త్ సెక్రెటరీ రిజ్వీ, ఐపీఎం డైరెక్టర్ శంకర్, స్థానిక కార్పోరేటర్లు, అధికారులు పాల్గొన్నారు.

## విద్యాసంస్థలు
నాచారంలో విద్యార్థులకు అందుబాటులో ప్రముఖ  పాఠశాలలు ఉన్నాయి, ప్రముఖంగా ఇక్కడ, సెయింట్.పీటర్స్ మోడల్ స్కూల్, జాన్సన్ గ్రమ్మెర్ స్కూల్, కమల మెమోరియల్ హైస్కూల్, నోబెల్ పబ్లిక్ స్కూల్ ఉన్నాయి.

## అభివృద్ధి పనులు
నాచారం హెచ్ఎంటీ పెద్ద చెరువు వద్ద రూ.411 కోట్లతో నిర్మిస్తున్న ఎస్‌టీపీ పనులకు 2022 మార్చి 11న తెలంగాణ రాష్ట్ర ఐటి, పురపాలక శాఖామంత్రి కేటీఆర్ శంకుస్థాపన చేశాడు. ఈ కార్యక్రమంలో కార్మిక శాఖామంత్రి చామకూర మల్లారెడ్డి, ఉప్పల్ ఎమ్మెల్యే బేతి సుభాశ్ రెడ్డి, హైదరాబాదు నగర మేయర్ గద్వాల విజయలక్ష్మి, డిప్యూటీ మేయర్ మోతే శ్రీలత శోభన్ రెడ్డి, ఇత ప్రజాప్రతినిధులు, అధికారులు పాల్గొన్నారు.

## మూలాలు

## వెలుపలి లంకెలు

వర్గం:హైదరాబాదులోని ప్రాంతాలు
బడిచౌడీ

**బడిచౌడీ**, తెలంగాణ రాజధాని హైదరాబాదులోని ఒక వాణిజ్య ప్రాంతం.

## వాణిజ్య ప్రాంతం
బాడిచౌడీ వాణిజ్య ప్రాంతంలో పెద్ద షాపింగ్ మాల్ ఉంది. ఇక్కడ ప్రధానంగా మహిళల దుస్తులు, అలంకరణ, వెండి సామాగ్రి, కూరగాయల మార్కెట్ ఉన్నాయి.

## సమీప ప్రాంతాలు
ఇక్కడికి సమీపంలో సాయి నందిత ఎన్క్లేవ్, లింగంపల్లి, హెచ్.వి.ఎస్ సొసైటీ, వెంకటేశ్వర కాలనీ, కృపారాం బాగ్ మొదలైన ప్రాంతాలు ఉన్నాయి.

## ప్రార్థన స్థలాలు
ఇక్కడ ఆర్య సమాజ్, శ్రీ సిద్ధి వినాయక దేవాలయం, నరేంద్ర భవన్ ఆర్య సమాజ్, శ్రీ సీమాంధర్ స్వామి దిగంబర్ జైన్ మందిరం, కుతుబ్ షాహి మస్జిద్, మసీదు-ఎ-ఖలీఫా, మసీదు ఇ రజియా బేగం మొదలైన ప్రార్థన స్థలాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో అఘాపురా నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి సమీపంలోని కాచిగూడ, మలక్ పేటలో ఎంఎంటిఎస్ రైల్వే స్టేషను ఉంది.

## మూలాలు

వర్గం:హైదరాబాదులోని ప్రాంతాలు
అజంపురా

**అజంపురా**, తెలంగాణ రాష్ట్ర రాజధాని హైదరాబాదు మూసి నది ఒడ్డున ఉన్న ప్రాంతం. ఇక్కడికి సమీపంలో డబీర్‌పూర్, సైదాబాద్, చాదర్ ఘాట్, మలక్‌పేట, చంచల్‌గూడ మొదలైన ప్రాంతాలు ఉన్నాయి. 2003 నాటికి అజాంపూరాలో 27,500 మంది జనాభా ఉన్నారు. పాతబస్తీ శివారు ప్రాంతాల మాదిరిగానే ఇక్కడ కూడా ముస్లిం జనాభా ఎక్కువ ఉంది. అజంపురా చాదర్‌ఘాట్ పోలీసు స్టేషను అధికార పరిధిలోకి వస్తుంది.

## సమీప ప్రాంతాలు
మలక్‌పేట, తిర్మల ఆర్కేడ్, రాణిబాగ్, కాశీ ఖబర్, అష్రఫ్ నగర్ మొదలైన ప్రాంతాలు అజంపురాకు సమీపంలో ఉన్నాయి.

## వాణిజ్య ప్రాంతం
అజంపురా ప్రాంతంలోని మసీదు-ఎ-సాహిఫా చుట్టూ అనేక దుకాణాలు ఉన్నాయి. హైదరాబాదు బిర్యాని, హలీమ్, నిహారీ, కబాబ్స్ వంటి వంటకాలు లభించే రెస్టారెంట్లు ఉన్నాయి. ముస్లిం ప్రసూతి ఆసుపత్రి, తుంబే ఆసుపత్రి వంటి అనేక ఆసుపత్రులు ఈ ప్రాంతంలో ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో అజంపురా నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి సమీపంలో మలక్‌పేట మెట్రో స్టేషను, మలక్‌పేట రైల్వే స్టేషను ఉంది.

## ఇతర వివరాలు
మస్జిద్-ఇ-సాహిఫా అజంపురాలోని ఒక పేరొందిన మసీదు. ఇక్కడ అజాంపురా చమన్/రోటరీ పార్కు, అనేక స్థానిక క్రికెట్ పోటీలు జరుగుతున్న టార్జాన్ మైదానం, రాష్ట్ర గ్రంథాలయం, కమ్యూనిటీ హాల్ కూడా ఉన్నాయి.

## మూలాలు

వర్గం:హైదరాబాదులోని ప్రాంతాలు
బర్కత్‌పురా

**బర్కత్‌పురా**, తెలంగాణ రాష్ట్ర రాజధాని హైదరాబాదులోని ఒక పొరుగు ప్రాంతం. బర్కత్‌పురా చమన్ ఇక్కడి చారిత్రిక ప్రదేశం. ఇక్కడ ప్రావిడెంట్ ఫండ్ కార్యాలయం ఉంది.

## సమీప ప్రాంతాలు
ఇక్కడికి సమీపంలో రహమత్ బాగ్, కాచిగూడ, మహాలక్ష్మి నిలయం, లింగంపల్లి, బుచ్చిగూడ, సాయి నందిత ఎన్క్లేవ్, చప్పల్ బజార్, నింబోలి అడ్డా మొదలైన ప్రాంతాలు ఉన్నాయి.

## వాణిజ్య ప్రాంతం
ఇక్కడ అనేక డయాగ్నొస్టిక్ కేంద్రాలు, ఆసుపత్రులు, పార్కులు ఉన్నాయి. ఇది నివాస, వాణిజ్య ప్రాంతంగా ఉంది. ఇక్కడికి సమీపంలో కాచిగూడ రైల్వే స్టేషను ఉంది.

## ప్రార్థన స్థలాలు
ఇక్కడ శ్రీ కంచి కామకోటి పీతం శ్రీ శ్యామ్ బాబా మందిరం, దుర్గా ఆలయం, రాఘవేంద్ర స్వామి మఠం, రాఘవేంద్ర స్వామి దేవాలయం, కాచిగూడ మసీదు, మసీదు ఇ హనీఫ్, మసీదు ఇ జకారియా మొదలైన ప్రార్థన స్థలాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో బర్కత్‌పురా నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడ బర్కత్‌పురా డిపో కూడా ఉంది. ఇక్కడికి సమీపంలోని కాచిగూడలో ఎంఎంటిఎస్ రైల్వే స్టేషను ఉంది.

## మూలాలు

వర్గం:హైదరాబాదులోని ప్రాంతాలు
సైబీరియా

*
*'సైబీరియా*' ఉత్తర ఆసియాలో విస్తరించి ఉన్న విస్తృతమైన భౌగోళిక ప్రాంతం. 16 వ శతాబ్దం రెండో సగం నుండి ఇది ఆధునిక రష్యాలో భాగంగా ఉంది.

సైబీరియా భూభాగం [[ఉరల్ పర్వతాలు|ఉరల్ పర్వతాల]] నుండి [[పసిఫిక్ మహాసముద్రం|పసిఫిక్]], [[ఆర్క్‌టిక్ మహాసముద్రం|ఆర్కిటిక్]] పారుదల బేసిన్ల మధ్య వాటర్‌షెడ్ వరకు తూర్పువైపు విస్తరించి ఉంది. యెనిసే నది సైబీరియాను పశ్చిమ, తూర్పు అని రెండు భాగాలుగా విభజిస్తుంది. సైబీరియా ఆర్కిటిక్ మహాసముద్రం నుండి ఉత్తర-మధ్య కజకిస్తాన్ కొండల వరకు, ఇంకా మంగోలియా, చైనా జాతీయ సరిహద్దుల వరకు విస్తరించి ఉంది. రష్యా తూర్పు భాగాన్ని సైబీరియాగా పరిగణించరు. సైబీరియా పక్కన ఉన్న రష్యా యొక్క తూర్పు ప్రాంతాన్ని చారిత్రాత్మకంగా ఐరోపా, రష్యాలో *ఫార్ ఈస్ట్'' (దూర ప్రాచ్యం) అని పిలుస్తారు. దూర ప్రాచ్యం యొక్క స్థానిక జనాభా తమను సైబీరియన్లుగా భావించుకోరు.

## మూలాలు
శాంటియాగో

**శాంటియాగో** లేదా **శాంటియాగో డి చిలీ** చిలీ దేశపు రాజధాని, అతిపెద్ద నగరం. అమెరికాస్ లో అతిపెద్ద నగరాల్లో ఒకటి. చిలీ దేశంలో జనసాంద్రత అత్యధికంగా ఉన్న ప్రాంతమైన శాంటియాగో మెట్రోపాలిటన్ రీజియన్ లో మొత్తం జనాభా 70 లక్షలు. దీనికి కేంద్రబిందువైన శాంటియాగోలోనే సుమారు 60 లక్షల మంది నివసిస్తున్నారు. ఈ నగరమంతా చిలీ మధ్య లోయలోనే ఉంది. నగరం చాలా భాగం సముద్ర మట్టానికి 500-650 మీటర్ల ఎత్తులో ఉంది.

ఈ నగరాన్ని స్పానిష్ దండయాత్రికుడు పెడ్రో డి వాల్డివియా 1541లో స్థాపించాడు. వలసవాదుల ఆక్రమణ కాలం నుంచి ఇది చిలీకి ముఖ్యపట్టణంగా ఉంది. ఈ నగరం 19 వ శతాబ్దపు నియోక్లాసికల్ ఆర్కిటెక్చర్, వైండింగ్ సైడ్-వీధులను కలిగి ఉంది. ఇంకా ఆర్ట్ డెకో, నియో-గోతిక్, ఇతర శైలులతో నిండి ఉంది. శాంటియాగో యొక్క నగర దృశ్యం ఒంటిగా ఉన్న కొండలు, వేగంగా ప్రవహించే మాపోచో నది, పార్క్ ఫారెస్టల్, బాల్మాసెడా పార్క్ వంటి ఉద్యానవనాలతో నిండిఉంది. ఆండీస్ పర్వతాలను నగరంలోని చాలా ప్రాంతాల నుండి చూడవచ్చు. ఈ పర్వతాలు శీతాకాలంలో, వర్షం లేకపోవడం వల్ల గణనీయమైన పొగమంచు సమస్యకు దోహదం చేస్తాయి. నగర శివార్లలో ద్రాక్షతోటలు ఉన్నాయి. శాంటియాగో పర్వతాలు, పసిఫిక్ మహాసముద్రం రెండు గంటల ప్రయాణ దూరంలో ఉన్నాయి.

శాంటియాగో చిలీ సాంస్కృతిక, రాజకీయ, ఆర్థిక కేంద్రం. అనేక బహుళజాతి సంస్థల ప్రాంతీయ ప్రధాన కార్యాలయాలకు నిలయం. చిలీ కార్యనిర్వాహక, న్యాయవ్యవస్థ శాంటియాగోలో ఉన్నాయి. కాని కాంగ్రెస్ ఎక్కువగా సమీపంలోని వాల్పారాస్సోలో కలుస్తుంది. శాంటియాగోకు బైబిల్ లో పేర్కొన్న సెయింట్ జేమ్స్ పేరు పెట్టారు. శాంటియాగో 2023 పాన్ అమెరికన్ క్రీడలకు ఆతిథ్యం ఇవ్వనుంది.
 
## మూలాలు

వర్గం:దక్షిణ అమెరికా దేశాల రాజధానులు
మోతీహారి

**మోతీహారి** బీహార్ రాష్ట్రం, తూర్పు చంపారణ్ జిల్లా లోని పట్టణం, ఈ జిల్లాకు ముఖ్యపట్టణం. ఇది రాష్ట్ర రాజధాని పాట్నాకు ఉత్తరంగా 150 కి,.మీ. దూరంలో ఉంది..

## భౌగోళికం
మోతీహారి వాయవ్య బీహార్‌లో, 26° 39' ఉత్తర అక్షాంశం, 84° 55'&nbsp;తూర్పు రేంఖాంశం వద్ద ఉంది. ఇది రాష్ట్ర రాజధాని పాట్నా నుండి వాయవ్యంగా సుమారు 150 కి.మీ. దూరం లోను, బేతియా నుండి 45 కి.మీ., ముజఫర్పూర్ నుండి 72 కి.మీ., మెహ్సీ నుండి 40 కి.మీ., చాకియా నుండి 30 కి.మీ., సీతామఢీ నుండి 75 కి.మీ. దూరం లోనూ ఉంది ఇది ఒక సరస్సుకు తూర్పు ఒడ్డున ఉంది.

## జనాభా
2011 భారత జనాభా లెక్కల ప్రకారం, మోతీహారి జనాభా 1,26,158, వీరిలో 67,861 మంది పురుషులు, 58,297 మంది మహిళలు. లింగ నిష్పత్తి 859. ఆరేళ్ళ లోపు పిల్లల సంఖ్య 16,870. మోతీహారిలో అక్షరాస్యుల సంఖ్య 92,798, ఇది జనాభాలో 73.6%. పురుషుల్లో అక్షరాస్యత 76.2% కాగా, స్త్రీలలో 70.5%.. మోతీహారిలో ఏడేళ్ళకు పైబడీనవారిలో అక్షరాస్యత 84.9%. ఇందులో పురుషుల అక్షరాస్యత 88.1%, స్త్రీల అక్షరాస్యత 81.2%. షెడ్యూల్డ్ కులాల జనాభా 7,373, షెడ్యూల్డ్ తెగల జనాభా 333. 2011 నాటికి పట్టణంలో 22,224 గృహాలు ఉన్నాయి.

2001 భారత జనాభా లెక్కల ప్రకారం, 2011 లో మోతీహారి జనాభా 1,01,506, వీరిలో పురుషులు 54,629, స్త్రీలు 46,877. లింగ నిష్పత్తి 858. మోతీహారి నగరంలో మొత్తం అక్షరాస్యులు 69,576. వీరిలో 40,265 మంది పురుషులు కాగా, 29,311 మంది మహిళలు. అక్షరాస్యత రేటు 68.5%. ఏడేళ్ళకు పైబడిఅ వారిలో (ప్రభావశీలమైన) అక్షరాస్యత 80.3%. పట్టణంలో ఆరేళ్ళ లోపు పిల్లలు 14,910. బాలల్లో లింగ నిష్పత్తి 909.

## శీతోష్ణస్థితి
అధిక ఉష్ణోగ్రతలు, ఏడాది పొడవునా సమానంగా ఉండే అవపాతం మోతోహారి శీతోష్ణస్థితి ప్రత్యేకత. దీన్ని కొప్పెన్ శీతోష్ణస్థితి వర్గీకరణ ఉప రకం " Cfa " (తేమతో కూడిన ఉపఉష్ణమండల వాతావరణం) గా వర్గీకరించారుమోతీహారి నుండి భారతదేశంలోని వివిధ నగరాలకు రైలు, రోడ్డు మార్గాలున్నాయి. నగరానికి సేవలు అందించే ప్రధాన రైల్వే స్టేషన్ బాపుధామ్ మోతీహారి రైల్వే స్టేషను. న్యూ ఢిల్లీ, ముంబై, జమ్మూ, కోల్‌కతా, గౌహతిలకు ఇక్కడి నుండి నేరుగా రైళ్లు అందుబాటులో ఉన్నాయి. ఆసియా రహదారి 42, జాతీయ రహదారి 28 ఎ, రాష్ట్ర రహదారి 54 లు పట్టణం గుండా వెళ్తాయి. సమీప విమానాశ్రయం పాట్నాలో (150 కి., మీ.) ఉంది. దర్భంగా విమానాశ్రయం ప్రారంభమైన తరువాత, ఇది సమీప విమానాశ్రయ మౌతుంది.

## మూలాలు

వర్గం:Coordinates on Wikidata
వర్గం:బీహార్ నగరాలు పట్టణాలు
బొగ్గులకుంట

**బొగ్గులకుంట**, తెలంగాణ రాష్ట్ర రాజధాని హైదరాబాదులోని ఒక వాణిజ్య ప్రాంతం. ఇది అబిడ్స్, కోఠి ప్రాంతాల మధ్యలో ఉంది.

## చరిత్ర
ఇక్కడ కింగ్ కోఠి ప్యాలెస్ ఉంది. ఈ ప్యాలెస్‌లో "పార్ధా గేట్" అని పిలువబడే ప్రత్యేకమైన గేట్ ఉంది. హైదరాబాద్ నిజాం ఈ ప్యాలెస్‌లో నివసించేవాడు. పోస్నెట్ నిర్మించిన మేడక్ డియోసెస్ చర్చి ఉంది. ఈ చర్చితోపాటు, ఈ భవనంలో 'పోస్నెట్ భవన్' ప్రభుత్వ, ప్రైవేట్ ఏజెన్సీలు ఉన్నాయి. ఇందులోని మూడవ అంతస్తులో తెలంగాణ డైరెక్టరేట్ ఆఫ్ సెన్సస్ ఆపరేషన్స్ కార్యాలయం కూడా ఉంది.

కామినేని హాస్పిటల్స్, కోలనిస్ కిచెన్, మయూర్ పాన్ షాప్ వంటివి ఉన్నాయి.

## సమీప ప్రాంతాలు
బొగ్గులకుంట సమీపంలో కింగ్ కోఠి, హైదర్‌గూడ, గన్ ఫౌండ్రి, బ్రూక్ బాండ్ కాలనీ, ఓల్డ్ కట్టల్ మండి మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో బొగ్గులకుంట నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి సమీపంలోని కాచిగూడ, మలక్‌పేట ప్రాంతాల్లో ఎంఎంటిఎస్ రైల్వే స్టేషను ఉంది.

## విద్యాసంస్థలు
ఈ ప్రాంతంలో ప్రగతి మహావిద్యాలయ అనే విద్యాసంస్థ ఉంది. ఇందులో కళాశాల, పాఠశాలు ఉన్నాయి. శ్రీ త్యాగరాజ ప్రభుత్వ సంగీత నృత్య కళాశాల. మెథడిస్ట్ కాలేజ్ ఆఫ్ ఇంజనీరింగ్ అండ్ టెక్నాలజీ, జి. పుల్లారెడ్డి జూనియర్ కళాశాలలు ఉన్నాయి.

## మూలాలు

వర్గం:హైదరాబాదులోని ప్రాంతాలు
బజార్ ఘాట్

**బజార్ ఘాట్**, తెలంగాణ రాష్ట్ర రాజధాని హైదరాబాదులోని ఒక పొరుగు ప్రాంతం. ఇది పాతబస్తీ సమీపంలో ఉంది.

## సమీప ప్రాంతాలు
ఇక్కడికి సమీపంలో గోకుల్ నగర్, సయ్యద్ అజం కాలనీ, మొజాంపూరా, నాంపల్లి మార్కెట్, బ్యాటరీ లైన్ మొహల్లా, ఆఘాపురా, జామై మసీద్ రోడ్, జినా మసీదు రోడ్ మొదలైన ప్రాంతాలు ఉన్నాయి.

## ప్రార్థన స్థలాలు
ఇక్కడ, సాయిబాబా దేవాలయం, దుర్గా మాతా దేవాలయం, మసీదు అల్ ఫుర్కాన్ అహ్లే హదీస్, మసీదు ఆజాద్ షా, మసీదు సుల్తాన్ నవాజ్ జంగ్ మొదలైన ప్రార్థన స్థలాలు ఉన్నాయి.

## విద్యాసంస్థలు
ఇక్కడ, అన్వర్లు ఉలూమ్ జూనియర్ కళాశాల, అన్వర్-ఉల్-ఉలూమ్ కాలేజ్ ఆఫ్ బిజినెస్ మేనేజ్‌మెంట్, తెలంగాణ పారిశ్రామిక శిక్షణ సంస్థ, డెక్కన్ కాలేజ్ ఆఫ్ ఇంజనీరింగ్ అండ్ టెక్నాలజీ, యూరోకిడ్స్, గౌతమ్ మోడల్ స్కూల్, సెయింట్ ఆన్స్ గర్ల్స్ హై స్కూల్, హోలీ మదర్ హై స్కూల్, విద్యా వినయాలయ పాఠశాల మొదలైన విద్యాసంస్థలు ఉన్నాయి

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో బజార్ ఘాట్ నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి కిలోమీటరు దూరంలోని నాంపల్లిలో ఎంఎంటిఎస్ రైల్వే స్టేషను, కాచిగూడ రైల్వే స్టేషను ఉంది.

## మూలాలు

వర్గం:హైదరాబాదులోని ప్రాంతాలు
మాడ్రిడ్

**మాడ్రిడ్** స్పెయిన్ రాజధాని. యూరోపియన్ యూనియన్‌లో మూడవ అతిపెద్ద నగరం (మొదటి రెండు లండన్, బెర్లిన్), ప్రపంచంలో 27 వ అతిపెద్ద నగరం. మాడ్రిడ్ దేశంలో ఒక ముఖ్యమైన ఆర్థికంగ, వాణిజ్య కేంద్రం. ప్రపంచంలోని అనేక పెద్ద, ముఖ్యమైన సంస్థల (కంపెనీలు) కార్యాలయాలు ఇక్కడ ఉన్నాయి. రాజధాని నగరం కావడం వల్ల స్పెయిన్ ప్రభుత్వం, దాని మంత్రిత్వ శాఖల ప్రధాన కార్యాలయాలు, జనరల్ కోర్టులు (కాంగ్రెస్, సెనేట్), సుప్రీంకోర్టు, రాజ్యాంగ న్యాయస్థానం మొదలైనవి ఇక్కడే ఉన్నాయి. ఇది స్పెయిన్ రాజులకు, ప్రధానమంత్రికి అధికారిక నివాసం కూడా. ఆర్థికంగా లండన్, పారిస్, మాస్కో తరువాత ఐరోపాలో ఇది నాల్గవ ధనిక నగరం. ఈ నగరం యొక్క మొత్తం వైశాల్యం 604.3 చదరపు కిలోమీటర్లు. జనాభా సుమారు 33 లక్షలు. మెట్రోపాలిటన్ ప్రాంతం, పొరుగు ప్రాంతాలతో సహా 65 లక్షలు. మాడ్రిడ్ నగరం మాడ్రిడ్ ప్రావిన్స్‌లోని మన్సనారే నది ఒడ్డున ఉంది. ఈ ప్రావిన్సుల సరిహద్దులుగా*కాసాటిల్ లియోన్*, *కాసుటిల్లా మాన్సా* యొక్క స్వయంప్రతిపత్త *ప్రావిన్సులు* ఉన్నాయి. మోనోకిల్ మ్యాగజైన్ ప్రకారం, 2017 సూచికలో, మాడ్రిడ్ ప్రపంచంలోనే జీవించడానికి అత్యంత అనువైన నగరాల్లో 10 వ స్థానంలో ఉంది.  మాడ్రిడ్ 21 జిల్లాలుగా విభజించబడింది. 
thumb|మాడ్రిడ్ నగరం

### పేరు వెనుక చరిత్ర
మాడ్రిడ్ పేరు వెనక అనేక సిద్ధాంతాలు ఉన్నాయి. పురాణాల ప్రకారం, ఈ నగరాన్ని టుస్కానీ, మాంటోవా రాజు టైర్హేనియస్ కుమారుడు ఓక్నో బియానోర్ స్థాపించాడు. దీనిని "మెట్రాగిర్టా" లేదా "మాంటువా కార్పెటన" అని పిలుస్తారు. చుట్టుపక్కల అడవులలో చాలా ఎలుగుబంట్లు ఉన్నందున నగరం యొక్క అసలు పేరు "ఉర్సారియా" (లాటిన్ : "ల్యాండ్ ఆఫ్ ది బేర్స్") అని ఇతర పరిశోధకులు పేర్కొన్నారు. ఈ పేరు క్రీస్తుపూర్వం 2 వ శతాబ్దం నాటిది, రోమన్లు మంజానారెస్ నదిపై ఒక స్థావరాన్ని స్థాపించారు. ఈ మొదటి గ్రామం పేరు "మాట్రిస్". సియెర్రా డి గ్వాడరామాకు దగ్గరగా ఉన్న ఐబీరియన్ ద్వీపకల్పంలోని సెంట్రల్ మైదానంలో అరబ్బులు ఈ ప్రాంతాన్ని మాగరిట్ అంటే *నీటితో సమృద్ధిగా ఉన్న భూమి* గా  పిలిచారు. ఇక్కడ స్పెయిన్ రాజు ఫిలిప్ II తరువాత రాజ ప్రాంగణాన్ని స్థాపించాడు. తరువాత, ఇది పెద్ద నగరంగా అభివృద్ధి చెందింది.

### జనాభా
16 వ శతాబ్దం మధ్యలో మాడ్రిడ్ స్పెయిన్ రాజధానిగా ప్రకటించబడినప్పటి నుండి, దాని జనాభా పెరగడం ప్రారంభమైంది. ఇది 1970 లలో 30 లక్షలకు చేరుకుంది. 1990 ల మధ్య ఆర్థిక మాంద్యం కారణంగా, జనాభా గణనీయంగా తగ్గడం ప్రారంభమైంది. 21 వ శతాబ్దంలో గరిష్ట స్థాయికి చేరుకుంది. ముఖ్యంగా, 2001, 2005 మధ్య  జనాభా 271,856కు పెరిగింది. ఇందులో ఇతర దేశాల నుండి పెద్ద సంఖ్యలో వలస వచ్చినవారు కూడా ఉన్నారు. అందువలన నుండి ఇక్కడ వలస వచ్చిన జనాభాలో లాటిన్ అమెరికా, ఆసియా, యూరప్, ఆఫ్రికా లో మొత్తం మాడ్రిడ్ జనాభాలో 16.2%  శాతం వరకూ ఉంటారు. 

## మూలాలు

వర్గం:నగరాలు
వర్గం:యూరప్ రాజధానులు
బొల్లారం, హైదరాబాదు

**బొల్లారం**, తెలంగాణలోని సికింద్రాబాద్ కంటోన్మెంట్ ఉన్న ప్రాంతం. ఇది హైదరాబాదు మెట్రోపాలిటన్ ప్రాంతంలో ఉంది. సికింద్రాబాద్ నుండి 10 కిలోమీటర్ల దూరంలో ఈ బొల్లారం ఉంది. 2018లో బొల్లారం పురపాలక సంఘంగా మార్చబడింది.

## జనాభా
thumb|బొలారం రింగురోడ్డు పక్కన ఉన్న డిజైర్ సొసైటీ ఆశ్రమం
2001 భారత జనాభా లెక్కల ప్రకారం, ఈ ప్రాంతంలో 34,667 (58% మంది పురుషులు, 42% మంది స్త్రీలు) జనాభా ఉంది. ఇందులో 15% మంది ఆరు సంవత్సరాల కంటే తక్కువ వయస్సు గలవారు ఉన్నారు. ఇక్కడ సగటు అక్షరాస్యత రేటు 58% కాగా, ఇది జాతీయ సగటు 59.5% కన్నా తక్కువగా ఉంది. ఇందులో పురుషలు అక్షరాస్యత 68% కాగా, స్త్రీల అక్షరాస్యత 43%గా ఉంది.

## చరిత్ర
ఇక్కడ, భారత రాష్ట్రపతి అధికారిక నివాసమైన రాష్ట్రపతి నిలయం ఉంది. ఈ బొల్లారం ప్రాంతం నుండే సర్దార్ వల్లభాయ్ పటేల్, నిజాం రజాకర్లపై పోలీసు చర్యను ప్రారంభించాడు. హైదరాబాదు, సికింద్రాబాదుల్లోని పురాతన దేవాలయాలలో ఒకటైన అయ్యప్ప స్వామి దేవాలయం ఇక్కడ బాగా పేరొందింది. ఇక్కడ ఒక పబ్లిక్ గార్డెన్ ఉంది. సైనిక వస్తువులను రవాణా చేయడానికి బ్రిటిష్ వారు బొల్లారం రైల్వే స్టేషనును నిర్మించారు.

## కట్టడాలు
బ్రిటిష్ రాజ కుటుంబ సభ్యురాలు విక్టోరియా రాణి 1847లో యూరోపియన్ శైలిలో నిర్మించిన హోలీ ట్రినిటీ చర్చి ఈ ప్రాంతంలో ఉంది. 1980వ దశకంలో క్వీన్ ఎలిజబెత్ II తన వివాహ వార్షికోత్సవం సందర్భంగా బొల్లారం సందర్శనలో భాగంగా చర్చికి వచ్చింది. లకాద్వాలా క్రాస్‌రోడ్స్‌కు దగ్గరగా బొల్లారం గ్రంథాలయం ఉంది. లెఫ్ట్ కొలోనెల్ కిర్క్‌వుడ్ అనే వ్యక్తి 1892, జూలై 23న గ్రంథాలయాన్ని ప్రారంభించారు.

## రవాణా
**రైలుమార్గం:** ఇక్కడ బొల్లారం బజార్ రైల్వే స్టేషను ఉంది. ఇది సికింద్రాబాద్ జంక్షన్ రైల్వే స్టేషను, కాచిగూడ రైల్వేస్టేషను, ఫలక్‌నామా రైల్వే స్టేషను, హైదరాబాదు దక్కన్ నాంపల్లి రైల్వే స్టేషను మొదలైన రైల్వే స్టేషన్లకు కలుపబడి ఉంది.

**రోడ్డుమార్గం:** తెలంగాణ రాష్ట్ర రోడ్డు రవాణా సంస్థ ఆధ్వర్యంలో బొల్లారం నుండి నగరంలోని ఇతర ప్రాంతాలకు బస్సు సౌకర్యం ఉంది.

**వాయుమార్గం:** ఇక్కడికి 2 కి.మీ.ల దూరంలో బేగంపేట విమానాశ్రయం, 51 కి.మీ.ల దూరంలోని శంషాబాదులో శంషాబాద్ అంతర్జాతీయ విమానాశ్రయం ఉంది.

## ప్రముఖ వ్యక్తులు

* కె.హెచ్‌. ఆరా: ప్రముఖ చిత్రకారుడు.

## మూలాలు

వర్గం:హైదరాబాదులోని ప్రాంతాలు
చింతల్ బస్తీ

**చింతల్ బస్తీ**, తెలంగాణ రాష్ట్ర రాజధాని హైదరాబాదు నగరంలోని ఒక ప్రాంతం. ఇది మసాబ్ ట్యాంక్, ఎసి గార్డ్స్, ప్రేమ్ నగర్ ప్రాంతాలకు సమీపంలో ఉంది.

## సమీప ప్రాంతాలు
ఇక్కడికి సమీపంలో ఆనంద్ నగర్ కాలనీ, వీర్ నగర్, పి అండ్ టి ఆఫీసర్స్ కాలనీ, సెంట్రల్ సెక్రటేరియట్, అంబేద్కర్ నగర్, వీరరెడ్డి కాలనీ, షామ్ నగర్ వంటి ప్రాంతాలు ఉన్నాయి.

## ప్రార్థన స్థలాలు
ఇక్కడ గజ్జాలమ్మ దేవాలయం, దుర్గా దేవాలయం, షాదాన్ మసీదు, కుతుబ్ షాహి మసీదు మొదలైన ప్రార్థన స్థలాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో చింతల్ బస్తీ నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి సమీపంలోని ఖైరతాబాదు, లక్డికాపూల్ ప్రాంతాల్లో ఎంఎంటిఎస్ రైల్వే స్టేషను ఉంది.

## విద్యాసంస్థలు
షాదన్ విమెన్స్ కాలేజ్ ఆఫ్ ఇంజనీరింగ్ అండ్ టెక్నాలజీ, అడ్మినిస్ట్రేటివ్ స్టాఫ్ కాలేజ్ ఆఫ్ ఇండియా, శ్రీ చైతన్య ఐఐటి అకాడమీ, రీజెన్సీ కాలేజ్ ఆఫ్ హోటల్ మేనేజ్‌మెంట్ అండ్ క్యాటరింగ్ టెక్నాలజీ, గ్రీన్వుడ్ కిండర్ గార్టెన్ సెంటర్,
తారాపోరేవల్లా యొక్క మాంటిస్సోరి హౌస్ ఆఫ్ చిల్డ్రన్, విద్యా వినయాలయ పాఠశాల, సెయింట్ ఆన్స్ గర్ల్స్ హై స్కూల్ మొదలైన విద్యాసంస్థలు ఉన్నాయి.

## ఇతర వివరాలు
చింతల్ బస్తీలోని వీర్ నగర్ లో విజయ్ మేరీ హాస్పిటల్ ఉంది.

## మూలాలు

వర్గం:హైదరాబాదులోని ప్రాంతాలు
ఈడి బజార్

**ఈడి బజార్**, తెలంగాణ రాష్ట్ర రాజధాని హైదరాబాదులోని పాతబస్తీకి చెందిన పురాతన మార్కెటు ప్రాంతం. 400 సంవత్సరాల క్రితం నిజాం కాలంలో నిర్మించిన చార్మినార్ వంటి మసీదులు ఇక్కడ ఉన్నాయి.

## వాణిజ్య ప్రాంతం
ఈ ప్రాంతంలో అనేక దుకాణాలు ఉన్నాయి. ఇక్కడికి సమీపంలో పెద్ద కూరగాయల మార్కెటు ఉంది.

## సమీప ప్రాంతాలు
ఇక్కడికి సమీపంలో కుమార్వాడి కాలనీ, రీన్ బజార్, మొయిన్ బాగ్, అక్బర్ బాగ్, అలీ నగర్, ఫతేషా నగర్, మహ్మద్ నగర్, రాజానగర్, ఇబ్రహీం కాలనీ, కవేలి కా మకాన్ కాలనీ, రామచంద్ర నగర్, జ్యోతి కాలనీ మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో నగరంలోని ఇతర ప్రాంతాల నుండి ఈడి బజార్ మీదుగా (చార్మినార్, పిసల్ బండ వరకు) బస్సు సౌకర్యం ఉంది. ఇక్కడికి సమీపంలోని యాకుత్‌పురాలో ఎంఎంటిఎస్ రైలు స్టేషను ఉంది .

## ప్రార్థన స్థలాలు
ఈ ప్రాంతంలో మసీదు-ఎ-అబూబకర్, మసీదు ఇ ఘౌసియా, మసీదు-ఇ-అమీర్ హమ్జా, మసీదు ఫారూక్-ఎ-అజామ్, మసీదు-ఇ-కునైన్ మొదలైనవి, మసీదు ఇ సల్హీన్, మసీదు ఇ హజీరా అహ్లే హదీస్, ఖుబా మసీదు మొదలైన మసీదులు ఉన్నాయి.

## దర్గాలు
ఇక్కడ హజ్రత్ మీర్ షాజుద్దీన్ సహబ్ దర్గా ఉంది.

## మూలాలు
ఫతేనగర్ (బాలానగర్ మండలం)

**ఫతేనగర్**, తెలంగాణ రాష్ట్ర రాజధాని హైదరాబాదులోని ఒక శివారు ప్రాంతం. ఈ ప్రాంతంలో అనేక చిన్న తరహా పరిశ్రమలు ఉన్నాయి. ఇది బేగంపేట విమానాశ్రయం సమీపంలో ఉన్న ఈ ఫతేనగర్, మేడ్చల్ మల్కాజిగిరి జిల్లా బాలానగర్ మండలం పరిధిలోకి వస్తుంది.

## సమీప ప్రాంతాలు
ఇక్కడికి సమీపంలో సనత్‌నగర్, కైలాష్ నగర్, బాలానగర్, వాల్మీకి నగర్, ఆల్విన్ హౌసింగ్ కాలనీ, జింకలవాడ మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఫతేనగర్ నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడ ఫతే నగర్ రైల్వే స్టేషను ఉంది.

## అభివృద్ధి పనులు
ఫతేనగర్‌ డివిజన్‌లో రూ.2.66 కోట్ల నిధులతో చేయనున్న అభివృద్ధి పనులకు (గౌతంనగర్‌ శ్మశానవాటిక అభివృద్ధికి రూ.1.5 కోట్లు, కార్మికనగర్‌ శ్మశానవాటిక అభివృద్ధికి రూ.75 లక్షలు, వెంకటేశ్వరనగర్‌ ముస్లిం గ్రేవ్‌యార్డ్‌ అభివృద్ధికి రూ.18 లక్షలు) 2022, ఏప్రిల్ 5న కూకట్‌పల్లి ఎమ్మెల్యే మాధవరం కృష్ణారావు శంకుస్థాపన చేశాడు. రూ.23 లక్షలతో హెచ్‌పీరోడ్డులో అభివృద్ధి పరిచిన శ్మశానవాటికను ప్రారంభించాడు. ఈ కార్యక్రమంలో ఫతేనగర్‌ డివిజన్‌ కార్పోరేటర్‌ పండాల సతీశ్‌గౌడ్‌, ఈఈ సత్యనారాయణ, డీఈ శ్రీదేవి, ఏఈ పవన్‌ తదితరులు పాల్గొన్నారు.

## మూలాలు

## వెలుపలి లింకులు

వర్గం:హైదరాబాదులోని ప్రాంతాలు
మహ్మద్ అహ్మద్ షరీఫ్

మహ్మద్‌ అహ్మద్‌ షరీఫ్‌ ఆంధ్రప్రదేశ్ శాసనమండలి చైర్మన్. 2019 ఫిబ్రవరి 7 బాధ్యతలు స్వీకరించాడు. అతను తెలుగు దేశం పార్టీ సభ్యుడు.

## జీవితం తొలిదశ
మహ్మద్ ఖాసిమ్ షరీఫ్ దంపతులకు జన్మించాడు. ఆంధ్రప్రదేశ్ లోని పశ్చిమ గోదావరి జిల్లా నరసాపురంకు చెందినవాడు. నరసాపురంలోని శ్రీ వైఎన్ కాలేజీ నుండి బ్యాచిలర్ ఆఫ్ కామర్సు డిగ్రీ పొందాడు. అతను భోపాల్ విశ్వవిద్యాలయం నుండి 1978 లో మాస్టర్ ఆఫ్ కామర్స్, 1979 లో ఎల్ఎల్బి చేసాడు.

## రాజకీయ జీవితం
1982లో ఎన్.టి.రామారావు తెలుగుదేశం పార్టీ ప్రారంభించినప్పటి నుండి షరీఫ్ సభ్యుడిగా ఉన్నాడు. జాతీయ ప్రధాన కార్యదర్శితో సహా పార్టీలో వివిధ పదవులు నిర్వహించాడు. షరీఫ్‌ను శాసనమండలి సభ్యునిగా, తరువాత కౌన్సిల్‌లో ప్రభుత్వ విప్‌గా నియమించారు.

2019 ఫిబ్రవరి 7న షరీఫ్ ఆంధ్రప్రదేశ్ శాసనమండలి ఛైర్మన్‌గా ఎన్నికయ్యాడు.

జగన్ ప్రభుత్వం ప్రతిపాదించిన మూడు రాజధానుల బిల్లు శాసనమండలిలో చర్చించినపుడు సెలెక్ట్ కమిటీకి పంపాలని నిర్ణయం వివాదాస్పదమైంది. దీనిని అధికారపక్షం వ్యతిరేకించి శాసనమండలి రద్దు చేసే ప్రయత్నం ప్రారంభించింది. తెదేపా వర్గీయులు దీనిని స్వాగతించారు. అమరావతి ప్రాంతవాసులు, షరీఫ్ చిత్రానికి పాలాభిషేకం చేశారు.

ఆంధ్రప్రదేశ్ శాసనమండలి ఛైర్మన్‌గా 2021 మే 24 వరకు పనిచేసారు. మహ్మద్ అహ్మద్ షరీఫ్ 2024 నవంబరు 9న రాష్ట్ర ప్రభుత్వ సలహాదారుడిగా నియమితుడయ్యాడు.

## ప్రస్తావనలు

## బాహ్య లింకులు
* ఆంధ్రప్రదేశ్ స్టేట్ పోర్టల్ 

వర్గం:ఆంధ్రప్రదేశ్ రాజకీయ నాయకులు
వర్గం:తెలుగుదేశం పార్టీ రాజకీయ నాయకులు
వర్గం:జీవిస్తున్న ప్రజలు
వర్గం:ఆంధ్రప్రదేశ్ శాసనమండలి పూర్వ అధ్యక్షులు
బుర్జ్ ఖలీఫా

**బుర్జ్ ఖలీఫా** (, , ఇంగ్లీషు  , అనునది దుబాయ్ దేశంలో నిర్మించబడిన ఒక ఆకాశ హర్మ్యము. ఇది ప్రపంచంలోనే అత్యంత ఎత్తైన ఆకాశహర్మం గా ఖ్యాతి కెక్కింది.
## నిర్మాణము
బుర్జ్ ఖలీఫా నిర్మాణం 2004 లో ప్రారంభమైంది, బయటి భాగం ఐదు సంవత్సరాల తరువాత 2009 లో పూర్తయింది. ప్రాధమిక నిర్మాణం కాంక్రీటు డౌన్టౌన్ దుబాయ్ అనే కొత్త  నగర అభివృద్ధిలో భాగంగా ఈ భవనం 2010 లో ప్రారంభించబడింది. ఇది పెద్ద ఎత్తున, మిశ్రమ వినియోగ అభివృద్ధికి కేంద్రంగా రూపొందించబడింది. చమురు ఆధారిత ఆర్థిక వ్యవస్థ నుండి వైవిధ్యభరితంగా మారడానికి, దుబాయ్ అంతర్జాతీయ గుర్తింపు పొందటానికి ప్రభుత్వం తీసుకున్న నిర్ణయం ఆధారంగా ఈ భవనాన్ని నిర్మించాలనే నిర్ణయం ఉంది. ఈ భవనానికి మొదట 'బుర్జ్ దుబాయ్' అని పేరు పెట్టారు, కాని అబు దాబి పాలకుడు, యునైటెడ్ అరబ్ ఎమిరేట్స్ అధ్యక్షుడు ఖలీఫా బిన్ జాయెద్ అల్ నహ్యాన్ గౌరవార్థం పేరు మార్చబడింది; అబుదాబి, యునైటెడ్ అరబ్ ఎమిరేట్స్ ప్రభుత్వాలు కలిసి ఈ భనవ నిర్మాణానికి దుబాయ్ ప్రభుత్వం చేసిన అప్పులను తీర్చాయి.  ఈ భవనము నిర్మాణం తర్వాత ఇది అప్పటి వరకు ఉన్న పలు ప్రపంచ రికార్డులను బ్రేక్ చేసి ప్రపంచం లోనే అత్యంత ఎత్తైన భవనంగా కొత్త రికార్డు సృష్టించింది.

## మూలాలు

## బయటి లంకెలు

* 
* &nbsp;(597&nbsp;KB) (*Structure* magazine, June 2006)
* &nbsp;(620&nbsp;KB) (Irwin et al., November 2006)
* BBC reports: Burj Khalifa opening, with video and links; Maintaining the world's tallest building
*
ఫిరోజ్‌గూడ

**ఫిరోజ్‌గూడ,** తెలంగాణ రాష్ట్రం మేడ్చల్ మల్కాజిగిరి జిల్లాలోని బాలాపూర్ మండలంలో ఉంది. హైదరాబాదు పరిసర ప్రాంతాలలో ఇదీ ఒకటి.

## చరిత్ర
నిజాం నిజాం పాలనలో హిందువుల, ముస్లింల పేర్ల ఆధారంగా ప్రాంతాలకు పేరు పెట్టేవారు. అలాంటి వాటిలో ఈ ఫిరోజ్‌గూడ ఒకటి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఫిరోజ్‌గూడ నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడ 2వ దశ ఎంఎంటిఎస్ నిర్మాణంలో ఉంది.

## మూలాలు

## వెలుపలి లింకులు

వర్గం:హైదరాబాదులోని ప్రాంతాలు
ఫిల్మ్ నగర్

**ఫిల్మ్ నగర్**, తెలంగాణ రాష్ట్ర రాజధాని హైదరాబాదు పశ్చిమ భాగంలో ఉంది. ఈ ప్రాంతంలో తెలుగు సినిమా కార్యాలయాలు, సినిమా వాళ్ళ ఇళ్ళు ఉన్నాయి. ఇక్కడికి సమీపంలో జూబ్లీ హిల్స్, బంజారా హిల్స్, నానక్‌రామ్‌గూడ, మాదాపూర్‌ ఉన్నాయి.

## సమీప ప్రాంతాలు
ఇక్కడికి సమీపంలో లక్ష్మి నగర్ కాలనీ, అంబేద్కర్ నగర్, వినోబా నగర్, నవనిర్మాణ్ నగర్ కాలనీ వంటి ప్రాంతాలు ఉన్నాయి.

## స్టూడియోలు
ఈ ప్రాంతంలో రామానాయుడు స్టూడియోస్, అన్నపూర్ణ స్టూడియోస్, రామకృష్ణ స్టూడియోస్, పద్మాలయ స్టూడియోస్, శబ్దాలయ థియేటర్స్, వైష్ణో అకాడమి, వైజయంతీ మూవీస్, శ్రీ లక్ష్మీప్రసన్న పిక్చర్స్, శ్రీ వెంకటేశ్వర క్రియేషన్స్ వంటి అతిపెద్ద చిత్ర నిర్మాణ సంస్థలు ఉన్నాయి. దక్షిణాది ఫిల్మ్‌ఫేర్ పురస్కారాల వేడుక కోసం శిల్పకళా వేదిక, హైదరాబాద్ ఇంటర్నేషనల్ కన్వెన్షన్ సెంటర్ వంటివి ఇక్కడికి సమీపంలో ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఫిల్మ్ నగర్‌ నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి సమీపంలోని హైటెక్ సిటీలో ఎంఎంటిఎస్ రైలు స్టేషను ఉంది.

## చిత్రమాలిక

Shilpakala_Vedika.jpg| మాదాపూర్‌ లోనిశిల్పకళా వేదిక
Emaar.jpg| మాదాపూర్‌ లోని హైదరాబాద్ ఇంటర్నేషనల్ కన్వెన్షన్ సెంటర్


## మూలాలు

వర్గం:హైదరాబాదులోని ప్రాంతాలు
గౌతం నగర్

**గౌతం నగర్**, తెలంగాణ రాష్ట్ర రాజధాని హైదరాబాద్ నగరంలోని మల్కాజ్‌గిరి శివారులో ఉన్న ప్రాంతం. ఇది మేడ్చల్ మల్కాజిగిరి జిల్లా జిల్లాకు చెందిన మల్కాజ్‌గిరి మండల పరిధిలోకి వస్తుంది. ఇది హైదరాబాదు మహానగరపాలక సంస్థలోని వార్డు నంబరు 141లో ఉంది.

## సమీప ప్రాంతాలు
ఇక్కడికిక సమీపంలో ఎన్జీవో కాలనీ, సచివాలయ కాలనీ, కమల నగర్, ఆంధ్రకేసరి నగర్, గాంధీనగర్, వనస్థలిపురం, హయత్ నగర్ మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో గౌతం నగర్ నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి సమీపంలో మల్కాజ్‌గిరి రైల్వే స్టేషను, మెట్టుగూడ మెట్రో స్టేషను ఉన్నాయి.

## ప్రార్థన స్థలాలు
ఈ ప్రాంతంలో శ్రీ షిర్డీ సాయిబాబా మందిరం, దుర్గా దేవాలయం, రాఘవేంద్రస్వామి మఠం, జామియా మసీదు, మసీదు-ఇ-ఖాదరియా మొదలైన ప్రార్థన స్థలాలు ఉన్నాయి.

## మూలాలు

వర్గం:హైదరాబాదులోని ప్రాంతాలు
గోల్నాక

**గోల్నాక**, తెలంగాణ రాష్ట్ర రాజధాని హైదరాబాదులోని ఒక ప్రాంతం. 202 జాతీయ రహదారి ఈ గోల్నాక మీదుగా వెళుతోంది.

## సమీప ప్రాంతాలు
ఇక్కడికి సమీపంలో చప్పల్ బజార్, తేజా ఎన్‌క్లేవ్, ఇంద్రనగర్, శ్రీ మిత్రా ఎన్‌క్లేవ్, బాగ్ అంబర్‌పేట్, జిందా తిలిస్మాత్ రోడ్, తులసినగర్ కాలనీ మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో గోల్నాక నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి సమీపంలోని కాచిగూడ, విద్యానగర్ ప్రాంతాలలో ఎంఎంటిఎస్ రైలు స్టేషనులు ఉన్నాయి.

## మూలాలు

వర్గం:హైదరాబాదులోని ప్రాంతాలు
హైదర్‌గూడ

**హైదర్‌గూడ**, తెలంగాణ రాష్ట్ర రాజధాని హైదరాబాదులోని ఒక ప్రాంతం. హైదరాబాదులో పేరొందిన వాణిజ్య, నివాస ప్రాంతాలలో ఇదీ ఒకటి. ఓల్డ్ ఎమ్మెల్యే రెసిడెన్షియల్ క్వార్టర్స్ ఇక్కడ ఉన్నాయి.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## సమీప ప్రాంతాలు
ఇక్కడికి సమీపంలో విట్టల్ వాడి, రామ్‌కోటి, గన్ ఫౌండ్రి మొదలైన ప్రాంతాలు ఉన్నాయి.

## వాణిజ్య ప్రాంతం
ఇక్కడ *ఫుడ్ వరల్డ్*, *పాంటలూన్స్*, *మోర్* వంటి అనేక మాల్స్, దుకాణాలు ఉన్నాయి. ఇక్కడ ఐ.సి.ఐ.సి.ఐ. బ్యాంకు, కార్పోరేషన్ బ్యాంకులు ఉన్నాయి. హైదరాబాదీ రెస్టారెంట్ *కేఫ్ బహార్* కూడా ఇక్కడ ఉంది.

## విద్యాసంస్థలు
భారతీయ విద్యా భవన్‌ శాఖ, *సెయింట్ జోసెఫ్ డిగ్రీ, పిజి కళాశాల,*హైదరాబాద్ సెయింట్ పాల్స్ హైస్కూల్, లోటస్ నేషనల్ స్కూల్ వంటి విద్యాసంస్థలు ఇక్కడ ఉన్నాయి. 1990లలో ఇక్కడ *మదీనా హైస్కూల్*, *మదీనా స్టూడెంట్స్ హాస్టల్* బాగా ప్రాచుర్యం పొందాయి. హాస్టల్ ను *మదీనా ఐ హాస్పిటల్*గా మార్చారు.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో హైదర్‌గూడ నుండి నగరంలోని ఉస్మానియా విశ్వవిద్యాలయం, నాంపల్లి, కాచిగూడ వంటి ప్రాంతాలకు బస్సు సౌకర్యం ఉంది. సమీపంలోని నాంపల్లిలో ఎంఎంటిఎస్ రైలు సౌకర్యం ఉంది.

## అభివృద్ధి పనులు
హైదరగూడలో 33 లక్షల రూపాయలతో నిర్మిస్తున్న డ్రైనేజీ, సీసీ రోడ్డు పనులకు 2022 జూన్ 22న రాజేంద్రనగర్‌ ఎమ్మెల్యే టి.ప్రకాశ్ గౌడ్ శంపస్థాపన చేశాడు. అత్తాపూర్‌, హైదర్‌గూడ ప్రభుత్వ పాఠశాల నుంచి హైదర్‌గూడ చౌరస్తా వరకు రూ.17.35లక్షలతో సీసీ రోడ్డును, రూ.16.80లక్షలతో డ్రైనేజీ పైప్‌లైన్‌ నిర్మించనున్నారు. ఈ కార్యక్రమంలో స్థానిక కార్పొరేటర్‌ సంగీత, ఇతర ప్రజా ప్రతినిధులు, అధికారులు పాల్గొన్నారు.

## మూలాలు

## ఇతర లంకెలు
*  హైదర్‌గూడ

వర్గం:హైదరాబాదులోని ప్రాంతాలు
జహనుమా

**జహనుమా**, తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇక్కడ ఫలక్‌నుమా ప్యాలెస్ ఉంది.

## సమీప ప్రాంతాలు
ఇది బహదూర్‌పూరా శాసనసభ నియోజకవర్గం పరిధిలో ఉంది. ఇక్కడికి సమీపంలో ఫలక్‌నుమా, నవాబ్ సాహెబ్ కుంట, ఫతేదర్వాజా, దూద్‌బౌలి, కిషన్‌బాగ్‌, రామ్నాస్‌పురా, మదన్ ఖాన్ కాలనీ, కల్వాగడ్, మదీనా కాలనీ, పైమ్ బాగ్, జహనుమా లాన్సర్, న్యూ షంషీర్ గుంజ్ రోడ్, బీబీ కా చాష్మా రోడ్, నవాబ్ సాహబ్ కుంటా రోడ్ మొదలైన ప్రాంతాలు ఉన్నాయి.

## ప్రార్థన స్థలాలు
ఈ ప్రాంతంలో హనుమాన్ దేవాలయం, ఎస్‌ఎల్‌వి దేవాలయం, బైట్-ఉల్-అమన్, జామా మసీదు, హజ్రత్ బిలాల్ మసీదు మొదలైన ప్రార్థన స్థలాలు ఉన్నాయి.

## విద్యాసంస్థలు
ఇక్కడ, ఎ ఆర్ కాలేజ్ ఆఫ్ కామర్స్, బాలికల కోసం ఇక్ర మిషన్ హైస్కూల్ అండ్ జూనియర్ కాలేజ్, ప్రెసిడెన్సీ స్కూల్ ఆఫ్ మేనేజ్‌మెంట్ అండ్ కంప్యూటర్ సైన్సెస్, ప్రోగ్రెస్ జూనియర్ కళాశాల, బాలుర ఐటిఐ/ఐటిసి, ఫీనిక్స్ ఇంటర్నేషనల్ స్కూల్, లిటిల్ చాంప్జ్ ఇన్నోవేటివ్ స్కూల్, మదీనా పబ్లిక్ స్కూల్ వంటి విద్యాసంస్థలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో జహనుమా నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడ ఫలక్‌నామా రైల్వే స్టేషను, ఫలక్‌నామా బస్ డిపో ఉన్నాయి.

## మూలాలు

వర్గం:హైదరాబాదులోని ప్రాంతాలు
జితేంద్ర కుమార్ మహేశ్వరి

**జస్టిస్ జితేంద్ర కుమార్ మహేశ్వరి** (జననం 29 జూన్ 1961) ఒక భారతీయ న్యాయమూర్తి. జనవరి 2021 లో సిక్కిం హైకోర్టు ప్రధాన న్యాయమూర్తిగా బాధ్యతలు స్వీకరించారు. దీనికి ముందు ఆంధ్రప్రదేశ్ హైకోర్టు ప్రధాన న్యాయమూర్తిగా, మధ్యప్రదేశ్ హైకోర్టు న్యాయమూర్తిగా పనిచేశారు. అతను మధ్యప్రదేశ్ లోని జౌరాలో జన్మించాడు. అతను బెంచ్‌కు ఎదగడానికి ముందు గ్వాలియర్‌లో ప్రాక్టీస్ చేసే న్యాయవాది.
## వివాదాలు
అక్టోబరు, 2021 లో  ఆంధ్రప్రదేశ్ ఉన్నత న్యాయస్థానం  న్యాయమూర్తులపై సుప్రీం కోర్టు ప్రధాన న్యాయమూర్తి జస్టిస్ ఎస్‌ఏ బాబ్డేకు ముఖ్యమంత్రి వైఎస్‌ జగన్మోహన్‌రెడ్డి లేఖ రాశాడు.  ఏపీ హైకోర్టును సుప్రీం కోర్డు జడ్జి జస్టిస్‌ ఎన్వీ రమణ ప్రభావితం చేస్తున్నారని అన్నాడు, ప్రధాన న్యాయమూర్తి తో సహా ఐదుగురు హైకోర్టు జడ్జిల పేర్లను లేఖలో పేర్కొన్నాడు.  ఈ నేపథ్యంలో  మహేశ్వరి బదిలీ అయ్యాడు. జనవరి 6,2021 వీడ్కోలు సభలో ప్రసంగిస్తూ   ఏపీ హైకోర్టు ప్రతిష్టతను మరింత పెంచేందుకు తన వంతుగా ప్రయత్నించానని, వ్యవస్థలు, సంస్థల ఉన్నతిని కాపాడుకోవాల్సిన బాధ్యత అందరిపైన ఉందని చెప్పాడు 

## మూలాలు.

వర్గం:జీవిస్తున్న ప్రజలు
వర్గం:1961 జననాలు
హస్మత్‌పేట్

**హస్మత్‌పేట్**, తెలంగాణ రాష్ట్రం మేడ్చల్ మల్కాజిగిరి జిల్లాలోని బాలాపూర్ మండలంలో ఉంది. హైదరాబాదు పరిసర ప్రాంతాలలో ఇదీ ఒకటి. మధ్యతరగతి వారి నివాసప్రాంతంగా ఉన్న ఈ హస్మత్‌పేట్, చారిత్రాత్మకమైన *హస్మత్‌పేట్ కైర్న్స్*ను కలిగిఉంది.

## సమీప ప్రాంతాలు
ఇక్కడికి సమీపంలో బోయిన్ పల్లి, కృషి నగర్, ఎస్బి కాలనీ, మారుతి నగర్, భీమనపల్లి మొదలైన ప్రాంతాలు ఉన్నాయి.

## చెరువులు
ఇక్కడున్న హస్మత్ చెరువు (బాన్ చెరువు), హైదరాబాదు, సికింద్రాబాదుల్లోని ముఖ్య చెరువుల్లో ఒకటి. ఈ చెరువు అల్వాల్ చెరువు నుండి హస్మత్‌పేట్ వరకు కలుపబడివుంది. వినాయక చవితి పండుగ సందర్భంగా వివిధ ప్రాంతాల నుండి వినాయక విగ్రహాలను తీసుకువచ్చి ఈ చెరువులో నిమజ్జనం చేస్తారు.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో హస్మత్‌పేట్ నుండి నగరంలోని సికింద్రాబాద్ జంక్షన్ రైల్వే స్టేషను, అఫ్జల్‌గంజ్, మెహదీపట్నం, నాంపల్లి, మేడ్చల్ వంటి ప్రాంతాలకు బస్సు సౌకర్యం ఉంది. సమీపంలోని సికింద్రాబాద్ జంక్షన్ రైల్వే స్టేషను, ఫతే నగర్ రైల్వే స్టేషనులలో ఎంఎంటిఎస్ రైలు సౌకర్యం ఉంది.

## జనాభా
ఈ ప్రాంతంలో అధికశాతంమంది హిందువులు, ముస్లింలు ఉండగా, క్రైస్తవులు, సిక్కులు, హిందూ కాతిక్ (సింకర్) వంటివారు కూడా ఉన్నారు.

## మూలాలు

## వెలుపలి లంకెలు

వర్గం:హైదరాబాదులోని ప్రాంతాలు
ఇజ్జత్ నగర్

**ఇజ్జత్ నగర్**, తెలంగాణ రాష్ట్ర రాజధాని హైదరాబాదులోని ఐటి హబ్‌కు సమీపంలో ఉన్న ఒక శివారు ప్రాంతం.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## ప్రార్థన స్థలాలు
ఈ ప్రాంతంలో షిర్డీ సాయిబాబా దేవాలయం, అయ్యప్ప స్వామి దేవాలయం, దుర్గా దేవాలయం, శ్రీ కనకదుర్గ దేవాలయం, మసీదు ఇ ఎరాజ్, మసీదు-ఎ-అమీనా కలీమి మొదలైన ప్రార్థన స్థలాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఇజ్జత్ నగర్ నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి సమీపంలోని హైటెక్ సిటీలో, హఫీజ్‌పేట ప్రాంతాలలో ఎంఎంటిఎస్ రైలు స్టేషను ఉంది.

## ఇతర వివరాలు
హ్యుందాయ్ మోటర్ కంపెనీకి చెందిన పరిశోధన, అభివృద్ధి కేంద్రం ఉంది.

## మూలాలు

వర్గం:హైదరాబాదులోని ప్రాంతాలు
గుస్సాడీ కనకరాజు

**గుస్సాడీ కనకరాజు**, తెలంగాణ రాష్ట్రానికి చెందిన గుస్సాడీ నృత్య కళాకారుడు, నృత్య గురువు. 55 ఏళ్ళుగా గుస్సాడీ నృత్యాన్ని ప్రదర్శిస్తూ, నేర్పుతూ దేశవ్యాప్తంగా గుర్తింపు తెచ్చిన కనకరాజుకు 2021లో భారత ప్రభుత్వం, పద్మశ్రీ పురస్కారాన్ని ప్రకటించింది. ఢిల్లీలోని రాష్ట్రపతి భవన్ లో 2021 నవంబరు 9న జరిగిన అవార్డు ప్రధానోత్సవ కార్యక్రమంలో అయన ఈ అవార్డును అందుకున్నాడు.

## జీవిత విషయాలు
కనకరాజు, కొమరంభీం జిల్లా, జైనూర్ మండలం, మర్లవాయి గ్రామంలో జన్మించాడు. ఇతని తండ్రి కనకరాము, తల్లి రాజుబాయి. పేద గోండు, ఆదివాసీ కుటుంబంలో పుట్టిన కనకరాజుకు పదిమంది సంతానం. ప్రస్తుతం మార్లవాయి గ్రామంలో ఐటిడిఎ ఆధ్వర్యంలో నడుస్తున్న ప్రభుత్వ హాస్టల్‌లో వంటవాడుగా (దినసరి జీతగానిగా) పనిచేశాడు.

## కళారంగం
గుస్సాడీ నృత్యంలో పట్టు సాధించిన కనకరాజు, అనేక వందల ప్రదర్శనలు ఇచ్చాడు. అంతేకాకుండా ఎంతోమందికి గుస్సాడీ నృత్యం నేర్పించాడు. ఢిల్లీలోని ఎర్రకోటలో జరిగిన గణతంత్ర వేడుకల్లో తన బృందంతో గుస్సాడీ నృత్యాన్ని ప్రదర్శించాడు. 1981లో మాజీ ప్రధానమంత్రి ఇందిరా గాంధీ, జైల్‌సింగ్‌, మాజీ రాష్ట్రపతి అబ్దుల్‌ కలాం సమక్షంలోనూ ప్రదర్శనలు ఇచ్చాడు.

తెలంగాణ రాష్ట్రం నుండి పద్మశ్రీ పురస్కారం అందుకున్న కనకరాజుకు, రాష్ట్ర ఐటిశాఖ మంత్రి కేటీఆర్ అభినందనలను తెలిపాడు. 2021, జనవరి 27న రవీంద్రభారతిలో రాష్ట్ర సాంస్కృతిక శాఖ మంత్రి వి. శ్రీనివాస్‌ గౌడ్‌, కనకరాజును సత్కరించి అభినందించాడు.

## పురస్కారాలు
# పద్మశ్రీ పురస్కారం - భారత ప్రభుత్వం, 72వ గణతంత్ర దినోత్సవం (2021 జనవరి 26) 

## మరణం
కనకరాజు 2024, అక్టోబరు 25న తన స్వగ్రామంలో మరణించాడు.

## మూలాలు

వర్గం:కొమరంభీం జిల్లా వ్యక్తులు
వర్గం:తెలంగాణ కళాకారులు
వర్గం:పద్మశ్రీ పురస్కారం పొందిన తెలంగాణ వ్యక్తులు
వర్గం:2024 మరణాలు
అరూప్ కుమార్ గోస్వామి

**అరూప్ కుమార్ గోస్వామి** (జననం 1961 మార్చి 11) భారతీయ న్యాయమూర్తి. 2021 జనవరి 6 నాడు ఆంధ్రప్రదేశ్ హైకోర్టు ప్రధాన న్యాయమూర్తిగా బాధ్యతలు స్వీకరించాడు.  దీనికి ముందు సిక్కిం హైకోర్టు ప్రధాన న్యాయమూర్తిగా పనిచేశాడు. 

## వృత్తి జీవితం
1981 లో గౌహతి విశ్వవిద్యాలయం పరిధిలోని కాటన్ కాలేజీ నుండి ఎకనామిక్స్ (ఆనర్స్) లో పట్టభద్రుడయ్యాడు. 1985 లో గౌహతిలోని ప్రభుత్వ న్యాయ కళాశాల నుండి ఎల్ఎల్‌బి డిగ్రీ పొందాడు. 16.8.1985 న అస్సాం, నాగాలాండ్, మేఘాలయ, మణిపూర్, త్రిపుర, మిజోరం, అరుణాచల్ ప్రదేశ్ బార్ కౌన్సిల్‌లో న్యాయవాదిగా చేరాడు. ప్రధానంగా సివిల్, క్రిమినల్, రాజ్యాంగ, ఉద్యోగసేవల విషయాలపై న్యాయవాదిగా పనిచేశాడు.

24.01.2011 న గౌహతి హైకోర్టు అదనపు న్యాయమూర్తిగా నియమితుడయ్యాడు. 07.11.2012 నాటికి శాశ్వత న్యాయమూర్తి అయ్యాడు.

తాత్కాలిక గౌహతి హైకోర్టు ప్రధాన న్యాయమూర్తిగా రెండు సార్లు - 06.09.2018 నుండి 29.10.2018 వరకు, 24.05.2019 నుండి 06.10.2019 వరకు పనిచేశాడు

2019 అక్టోబరు 15 న సిక్కిం హైకోర్టు కొత్త ప్రధాన న్యాయమూర్తిగా ప్రమాణ స్వీకారం చేశాడు. 

2020 డిసెంబరు 31 న ఆంధ్రప్రదేశ్ హైకోర్టు ప్రధాన న్యాయమూర్తిగా బదిలీ అయ్యాడు. 2021 జనవరి 6 న ప్రమాణ స్వీకారం చేశాడు.

## మూలాలు

వర్గం:1961 జననాలు
వర్గం:జీవిస్తున్న ప్రజలు
జామియా ఉస్మానియా

**జామియా ఉస్మానియా (జామై ఉస్మానియా) **, తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇక్కడ లలితా నగర్, బ్యాంక్ కాలనీ వంటి నివాస ప్రాంతాలు ఉన్నాయి.

## వాణిజ్య ప్రాంతం
జామియా ఉస్మానియా ప్రాంతంలో ఫుడ్ వరల్డ్, ఉస్మానియా గార్డెన్ ఫంక్షన్ హాల్ ఉన్నాయి.

## సమీప ప్రాంతాలు
ఇక్కడికి సమీపంలో రామకృష్ణ నగర్, అంబర్‌పేట, భారత్ నగర్, బ్యాంక్ కాలనీ, శారద నగర్, లలిత నగర్, ఎస్ఆర్ఎం కాంప్లెక్స్, విద్యానగర్, ఉస్మానియా విశ్వవిద్యాలయం, వారసిగూడ, రాంనగర్, అడిక్‌మెట్ ఉన్నాయి.

## ప్రార్థన స్థలాలు
ఈ ప్రాంతంలో గురువాయూర్ శ్రీ కృష్ణ మందిరం, శ్రీ శ్రీంగేరి శంకర్ మఠ్, శ్రీ షిరిడి సాయిబాబా సంస్థాన్, విశ్వ సాయిబాబా మందిరం, అంబర్ షా బాబా దర్గా, మసీదు ఇ గఫారియా, జామియా మసీదు మొదలైన ప్రార్థన స్థలాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో జామియా ఉస్మానియా నుండి నగరంలోని ఇతర ప్రాంతాలకు బస్సు (86, 86జె, 86ఎ, 86కె, 107జె/డి నెంబర్లు) సౌకర్యం ఉంది. రైల్వే ట్రాక్‌పై కొత్త ఫ్లైఓవర్‌ను నిర్మించారు. ఇక్కడ జామియా ఉస్మానియా రైల్వే స్టేషను, విద్యానగర్ రైల్వే స్టేషను ఉంది.

## మూలాలు

వర్గం:హైదరాబాదులోని ప్రాంతాలు
బక్సర్

**బక్సర్** బీహార్ రాష్ట్రం, బక్సర్ జిల్లా లోని పట్టణం. ఇది ఈ జిల్లాకు ముఖ్యపట్టణం. అలాగే బక్సర్ కమ్యూనిటీ డెవలప్మెంట్ బ్లాక్‌కు ప్రధాన కార్యాలయం. ఇందులో 132 గ్రామాలతో పాటు జనగణన పట్టణం సరింపూర్ కూడా భాగంగా ఉంది. ఈ పట్టణం మినీ కాశీగా ప్రాచుర్యం పొందింది. బక్సర్‌ను మహర్షి విశ్వమిత్ర నగరంగా, రాముడి విద్యా ప్రదేశంగా భావిస్తారు. ఈ పట్టణానికి ప్రాచీన కాలం నుండి గొప్ప మత, సాంస్కృతిక, చారిత్రక ప్రాముఖ్యత ఉంది. ఆధునిక కాలంలో చారిత్రాత్మక చౌసా యుద్ధం, బక్సర్ యుద్ధం ఈ పట్టణానికి సమీపం లోనే జరిగాయి. బక్సర్ రైల్వే స్టేషన్ హౌరా-ఢిల్లీ ప్రధాన మార్గంలో పాట్నా-మొఘల్‌సరాయ్ విభాగంలో ఉంది. ఇది రాష్ట్ర రాజధాని పాట్నా నుండి సుమారు 125&nbsp;కి.మీ. దూరంలో ఉంది. బక్సర్ స్థానిక భాష భోజ్‌పురి.

## చరిత్ర
చరిత్రవన్ లో ఉన్న బక్సర్ కోట, గంగా నది ఒడ్డున ఉన్న మధ్యయుగ కాలపు కోట. సా.శ. 1054 లో పర్మార్ రాజవంశానికి చెందిన రాజు, రుద్రదేవ్ దీన్ని నిర్మించాడు. విశ్వామిత్ర ఆశ్రమం ఉన్న ప్రదేశంలోనే, రాముడు తాటకను సంహరించిన ప్రదేశం లోనే ఈ కోటను నిర్మించాడు. తరువాతి కాలంలో ఈ కోటను ఖాళీ చేసి వదలివెయ్యగా, భోజ్‌దేవ్ రాజు దానికి మరమ్మతులు చేయించాడు. ఆ తరువాత దీనిని పర్మార్ రాజవంశ పాలకులు ఉపయోగించారు.

చారిత్రాత్మక చౌసా యుద్ధం, బక్సర్ నగరానికి 10 మైళ్ళ దూరంలో ఉన్న చౌసా యుద్ధభూమిలో జరిగింది. 1539 జూన్ 26 న ఆఫ్ఘన్ రాజు షేర్ షా సూరి, మొగలు చక్రవర్తి హుమాయున్ దళాల మధ్య జరిగిన ఈ యుద్ధంలో ఆఫ్ఘన్ రాజు చేతిలో మొగలు చక్రవర్తి చిత్తుగా ఓడిపోయాడు.

హెక్టర్ మున్రో నేతృత్వంలోని బ్రిటిష్ ఈస్ట్ ఇండియా కంపెనీ దళాలకు, బెంగాలు నవాబైన మీర్ ఖాసిమ్, అవధ్ నవాబు షుజా-ఉద్-దౌలా, మొఘల్ చక్రవర్తి షా ఆలం II ల సంయుక్త సైన్యాలకూ మధ్య 1764 అక్టోబరు 22 న బక్సర్ యుద్ధం జరిగింది. ఈ యుద్ధంలో బ్రిటిషు ఈస్ట్ ఇండియా కంపెనీ నిర్ణయాత్మక విజయం సాధించింది. ముస్లిము పాలకుల సంయుక్త దళాలను బ్రిటిషు దళాలు మట్టికరిపించాయి. చివరికి ఈస్ట్ ఇండియా కంపెనీ భారతీయ రాజకీయాలపై బలమైన పట్టు సాధించడానికి ఈ విజయం దోహదపడింది.

## జనాభా
2011 జనగణన ప్రకారం  బక్సర్ జనాభా  1,02,861. అందులో పురుషులు 52.65% కాగా, స్త్రీలు 47.35%. జనాభాలో 16% మంది ఆరేళ్ళ లోపు పిల్లలు.

2011 జనాభా లెక్కల ప్రకారం బక్సర్ నగరంలో అక్షరాస్యత 83.82%, పురుషుల అక్షరాస్యత (89.13%), స్త్రీల అక్షరాస్యత (77.89%).

## భౌగోళికం
బక్సర్ జిల్లా 1,703 చదరపు కిలోమీటర్ల విస్తీర్ణంలో ఉంది.

## మూలాలు

వర్గం:Coordinates on Wikidata
వర్గం:బీహార్ నగరాలు పట్టణాలు
టెక్సస్

**టెక్సస్** దక్షిణ మధ్య అమెరికా ప్రాంతంలోని ఒక రాష్ట్రం. వైశాల్య పరంగా అమెరికాలో అలస్కా తర్వాత, జనాభా పరంగా కాలిఫోర్నియా తర్వాత రెండవ అతిపెద్ద రాష్ట్రం. టెక్సస్ కు తూర్పున లూసియానా, ఆగ్నేయంగా ఆర్కాన్సస్, ఉత్తరంగా ఒక్లహోమా, పడమరన న్యూ మెక్సికో, దక్షిణాన మెక్సికన్ రాష్ట్రాలు, ఈశాన్యంగా గల్ఫ్ ఆఫ్ మెక్సికో సరిహద్దులుగా ఉన్నాయి.

టెక్సస్ లో హ్యూస్టన్ అత్యధిక జనభా కలిగిన నగరం. అమెరికా మొత్తంలో నాలుగో అత్యధిక జనాభా కలిగిన నగరం. జనాభా పరంగా శాన్ ఆంటోనియో టెక్సస్ లో రెండవ పెద్ద నగరం, అమెరికాలో ఏడవ అతిపెద్ద నగరం.

## మూలాలు

వర్గం:టెక్సస్
వర్గం:అమెరికా సంయుక్త రాష్ట్రాలు
రూప‌క్ రొనాల్డ్‌స‌న్

**రూప‌క్ రొనాల్డ్‌స‌న్** తెలుగు సినిమా దర్శకుడు, స్క్రీన్ ప్లే రచయిత, ఎడిటర్, ఫోటోగ్రాఫర్, నిర్మాత. 2023లో పరేషాన్ సినిమాకు తొలిసారిగా దర్శకత్వం వహించాడు.

## జీవిత విషయాలు
రూప‌క్ రొనాల్డ్‌స‌న్ మంచిర్యాల జిల్లాలో జన్మించాడు.

## సినిమారంగం
రాయ్ విశ్వవిద్యాలయం నుండి ఫిల్మ్ డైరెక్షన్ కోర్సులో పట్టా పొందాడు. తొలిరోజుల్లో టెలివిజన్ కార్యక్రమాలు, ప్రచార చిత్రాల (యాడ్స్) కు రచన, ఎడిటింగ్ విభాగాల్లో పనిచేశాడు. వీడియో కూలీ మీడియా అనే సినీ నిర్మాణ సంస్థను కూడా స్థాపించాడు. తరువాత స్టీవెన్ శంకర్ దర్శకత్వంలో సంపూర్ణేష్ బాబు హీరోగా వచ్చిన హృదయ కాలేయం సినిమాకు పనిచేశాడు. 

తిరువీర్ ప్రధాన పాత్రలో తెలంగాణ గ్రామీణ నేపథ్యంలో పరేషాన్ (2023)సినిమా రూపొందించాడు.

### సినిమాలు
# పరేషాన్

## మూలాలు

## ఇతర లంకెలు
* 

వర్గం:మంచిర్యాల జిల్లా వ్యక్తులు
వర్గం:మంచిర్యాల జిల్లా రచయితలు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
క్షేమీశ్వర

**క్షేమీశ్వరుడు** 10వ శతాబ్దానికి చెందిన కవి. అతను  మహీపాలుడు పాల రాజ్యాన్ని పరిపాలించిన కాలంలో ఉండేవాడు. విక్రమశకము 6వ శకమునకు పైవాడే అని కొందరి చరిత్రకారుల అభిప్రాయము. ఇతనినే ఆర్యక్షేమీశ్వరకవి అని మరికొందరు తెలిపెదరు.ఇతను వ్రాసిన **చండకౌశికము** అనే నాటక గ్రంధము బాగా ప్రాచుర్యములోనికి వచ్చినది. ఇది సంస్కృతములో రచించబడినది. ఇతనిదే మరియొక గ్రంధము **నైషధాననందము**. ఇది ఒక సప్తాంక రూపకము. ఇది నేడు అలభ్యము.

## చండకౌశికము
ఆర్యక్షేమీశ్వరకవి రస సమంచిత రూపకము ఈ చండకౌశికము. ఇందులో ఐదు అంకములు కలవు.సుప్రసిద్ధ హరిశ్చంద్ర చక్రవర్తి యొక్క సత్య పాలనా వృత్తాంతమే ఇందులో ఇతివృత్తము ఈ నాటకమున సంతరించబడినది.ఇందులో ఉపయోగించబడిన ప్రాకృతములు రెండు-శౌరసేనీ, మాగధి. ఇందులో రచన సరళము. దీర్ఘసమాసములు మృగ్యము. కధాకధనములోను సంభాషణలను మలచిన తీరులోను నాటకీయతను నిల్పి దృశ్యప్రబంధముగా తీర్చి దిద్దెను. మహాకవి భాస రూపకములవలె ఇందులో ప్రస్తావన సంక్షిప్తము. ప్రసిద్ధములగు అభిజ్ఞాన శకుంతల, మృఛ్చకటిక, ముద్రారాక్షస, ప్రతిమా దశరధం లో వలె ఇందులో అంకములకు పేర్లు ఉండవు. అంకములకు పేర్లు పెట్టుట ఆర్వాచీన సంప్రదాయము. ఇందులో అంతరార్ధక పాత్రలు (Allegory Characters) రంగమున సాక్షాత్కరించుట కలదు. ఈయన సంభాషణలు అయ్చిత్యవంతములై సహృదయుల హృదయములను స్పందింపజేయును.

## మూలములు
# Candakausika by Dr.Sivani Dasgupta Calcutta-1962.
# Bibliography of Sanskrit Drama- Montgomery Sohuyler New Yok 1906 Reprint Delhi 1977.
# Historical Grammar of Inscriptional Prakrits Dr.Madhukara Mahendale Pune 1948.
# 1980 భారతి మాసపత్రిక- వ్యాసము:చండకౌశికమ్- వ్యాసకర్త: శ్రీ ఇప్పగుంట సాయిబాబా.

వర్గం:తెలుగు కవులు
కాకతీయ నగర్ (హైదరాబాదు)

**కాకతీయ నగర్**, తెలంగాణలోని సికింద్రాబాద్ సమీపంలోని నేరెడ్‌మెట్‌ లోని పురాతన కాలనీలలో ఒకటి. ఇది మేడ్చల్ మల్కాజిగిరి జిల్లాలోని మల్కాజ్‌గిరి మండలం పరిధిలోకి వస్తుంది. ప్రస్తుతం హైదరాబాదు మహానగరపాలక సంస్థలోని మల్కాజ్‌గిరి సర్కిల్ లో ఉంది. ఈ ప్రాంత శాంతిభద్రతలు నేరెడ్‌మెట్‌ పోలీస్ స్టేషన్ పరిధిలో ఉన్నాయి.

## ఇక్కడి ప్రాంతాలు

* పశ్చిమ కాకతీయ నగర్
* తూర్పు కాకతీయ నగర్
* దీన్‌దయాల్ నగర్
* రాధాకృష్ణ నగర్ కాలనీ
* ఆర్కేహెచ్ కాలనీ
* అంబేద్కర్ నగర్
* సమతాన్
* వినోభానగర్
* తారకరామ నగర్
* హిల్ కాలనీ
* శివసాయి నగర్
* సైనిక్ విహార్
* జెకె కాలనీ

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో కాకతీయ నగర్ మీదుగా నగరంలోని ఇసిఐఎల్ ఎక్స్ రోడ్డు, సికింద్రాబాద్ జంక్షన్ రైల్వే స్టేషను ప్రాంతాల మధ్య బస్సు సౌకర్యం ఉంది.

## పాఠశాలలు
* కైరాలి విద్యా భవన్
* లిటిల్ పెర్ల్స్ హైస్కూల్
* సెయింట్ సాయి గ్రామర్ హైస్కూల్
* శ్రీ నాగేంద్ర హై స్కూల్, దీన్‌దయాల్ నగర్
* సెయింట్ మార్క్స్ గ్రామర్ హైస్కూల్, దీన్‌దయాల్ నగర్
* పాషా పబ్లిక్ స్కూల్

## ప్రార్థన స్థలాలు
* శ్రీ లక్ష్మీ నరసింహస్వామి దేవాలయం, కాకతీయ నగర్
* శ్రీ విజయ వినాయక పంచాయతీ దేవస్థానం, దీన్‌దయాల్ నగర్
* సాయిబాబా దేవాలయం, సమతానగర్
* సీఎస్ఐ చర్చి
* జిసిబిసి చర్చి
* అంబేద్కర్ నగర్ మసీదు

## మూలాలు

వర్గం:హైదరాబాదులోని ప్రాంతాలు